CELEX: 62012CN0415
Language: ro
Date: 2012-09-13 00:00:00
Title: Cauza C-415/12: Cerere de decizie preliminară introdusă de Arbeitsgericht Nienburg (Germania) la 13 septembrie 2012 — Bianca Brandes/Land Niedersachsen

24.11.2012   
            
            
               RO
            
            
               Jurnalul Oficial al Uniunii Europene
            
            
               C 366/25
            
         Cerere de decizie preliminară introdusă de Arbeitsgericht Nienburg (Germania) la 13 septembrie 2012 — Bianca Brandes/Land Niedersachsen
   (Cauza C-415/12)
   2012/C 366/44
   Limba de procedură: germana
   
      Instanța de trimitere
   
   Arbeitsgericht Nienburg
   
      Părțile din acțiunea principală
   
   
      Reclamantă: Bianca Brandes
   
      Pârât: Land Niedersachsen
   
      Întrebarea preliminară
   
   Dreptul Uniunii relevant, și în special clauza 4 alineatele (1) și (2) din Acordul-cadru privind munca pe fracțiune de normă (1) care figurează în Anexa la Directiva 97/81 privind acordul-cadru cu privire la munca pe fracțiune de normă, încheiat de UCIPE, CEIP și CES, astfel cum a fost modificată prin Directiva 98/23 (2), trebuie interpretat în sensul că se opune dipozițiilor naționale legislative sau convenționale ori practicilor, în temeiul cărora în cazul modificării timpului de lucru al unui lucrător, legată de modificarea numărului de zile lucrate pe săptămână, întinderea dreptului la concediul neefectuat pe care lucrătorul nu a avut posibilitatea să îl exercite în perioada de referință trebuie adaptată astfel încât cu toate că, desigur, dreptul la concediu exprimat în săptămâni rămâne neschimbat, dreptul la concediu exprimat în zile este recalculat în funcție de noul timp de muncă?
   
      (1)  Directiva 97/81/CE a Consiliului din 15 decembrie 1997 privind acordul-cadru cu privire la munca pe fracțiune de normă, încheiat de UCIPE, CEIP și CES (JO L 14, p. 9, Ediție specială, 05/vol. 5, p. 35)
   
      (2)  Directiva 98/23/CE a Consiliului din 7 aprilie 1998 privind extinderea la Regatul Unit al Marii Britanii și Irlandei de Nord a aplicării Directivei 97/81/CE privind acordul-cadru cu privire la munca pe fracțiune de normă, încheiat cu UNICE, CEEP și ETUC (JO L 131, p. 10, Ediție specială, 05/vol. 5, p. 46)